Príloha č.7

**Obsah pre odborný autorský dozor OAD.**

**Projekt: Predĺženie ružinovskej radiály po TIOP Ružinov.**

**Na základe vykonávania OAD Zhotoviteľom a žiadosti o súčinnosť od Objednávateľa, je povinný Zhotoviteľ vykonávať činnosti OAD v zmysle tejto prílohy do 5 ~~pracovných~~ dní, ak nie je medzi zmluvnými stranami dohodnuté inak.**

**V rámci výkonu odborného autorského dohľadu zabezpečuje zhotoviteľ k Stavebnému zámeru a Projektu stavby najmä tieto činnosti:**

-poskytovanie vysvetlení potrebných na vypracovanie zhotoviteľskej dokumentácie súlad dokumentácie dočasných objektov zariadenia staveniska, prípadne dokumentácie úprav trvalých objektov na účely zariadenia staveniska, so základným riešením zariadenia staveniska podľa časti F projektu,

- účasť na konaní o Stavebnom zámere a overení Projektu stavby na príslušnom stavebnom úrade,

- účasť na odovzdaní staveniska zhotoviteľovi,

- dodržanie podmienok vyplývajúcich z právoplatného rozhodnutia o Stavebnom zámere a overeného Projektu stavby a podmienky určené stavebným úradom s povolením a poskytovaním vysvetlení potrebných pre plynulosť výstavby,

- posudzovanie návrhov zhotoviteľov na zmeny a odchýlky v častiach projektov spracovávaných zhotoviteľmi z pohľadu dodržania technicko-ekonomických parametrov stavby, dodržania lehôt výstavby, prípadne ďalších údajov a ukazovateľov,

- vyjadrenie k požiadavkám o väčšie množstvo výrobkov a výkonov oproti

prerokovanej dokumentácii,

- sledovanie postupu výstavby z technického hľadiska a z hľadiska časového plánu výstavby,

- účasť na operatívnych poradách vedenia stavby,

- účasť na kontrolných poradách zástupcov štatutárnych orgánov účastníkov výstavby,

-vykonávanie úprav plánu bezpečnosti a ochrany zdravia pri práci a podkladu, ktorý obsahuje informácie o BOZP,

ktoré je potrebné zohľadnovať pri ďalších prácach v dôsledku prípadných zmien v priebehu prác,

- priebežné spracovávanie kontrolného zostavenia nákladov, dokončenie záverečného zostavenia nákladov,

najneskôr do začatia aktu odovzdania a prevzatia stavby, .

- spolupráca s autorizovaným geodetom projektanta,

- účasť na komplexnom vyskúšaní,

- účasť na odovzdaní a prevzatí stavby alebo jej časti,

- účasť na kolaudačnom konaní.

Konkrétny obsah a rozsah odborného autorského dohľadu dohodne objednávateľ so zhotoviteľom v zmluve o dielo na zhotovenie projektovej dokumentácie.

Poznámka:

Podľa zákona č. 138/1992 Zb. v znení neskorších zmien a doplnkov môže vykonávať autorizovaný architekt alebo autorizovaný stavebný inžinier okrem iných činností aj odborný autorský dohľad nad uskutočňovaním stavieb podľa projektovej dokumentácie, overenej stavebným úradom v stavebnom zámere alebo v projekte stavby. V zmysle autorského zákona je autorským dozorom dozor autora architektonického návrhu.

**V rámci výkonu technického dozoru sú zahrnuté najmä tieto činnosti:**

-oboznámenie sa s podkladmi, na základe ktorých sa pripravuje realizácia stavby, najmä s projektom, s obsahom

zmlúv a s obsahom rozhodnutia o Stavebnom zámere a overeného Projektu stavby s overovacou doložkou,

- účasť na konaní o Stavebnom zámere a overení Projektu stavby na príslušnom stavebnom úrade,

-odovzdanie staveniska zhotoviteľovi a zabezpečenie zápisu o tom do stavebného denníka,

-protokolárne odovzdanie základného smerového a výškového vytýčenia stavby zhotoviteľovi,

-účasť na kontrolnom zameraní terénu zhotoviteľom pred začatím prác,

-dodržiavanie podmienok právoplatného rozhodnutia o Stavebnom zámere a overeného Projektu stavby s overovacou doložkou a opatrení štátneho stavebného dohľadu po dobu realizácie stavby,

-starostlivosť o systematické doplňovanie dokumentácie, podľa ktorej sa stavba realizuje a evidenciu

dokumentácie dokončených častí stavby,

-odsúhlasovanie dodatkov a zmien projektu, ktoré nezvyšujú náklady stavebného objektu alebo prevádzkového

súboru, nepredlžujú lehotu výstavby a nezhoršujú parametre stavby,

-bezodkladné informovanie investora o všetkých závažných okolnostiach,

-kontrola vecnej a cenovej správnosti a úplnosti oceňovacích podkladov a platobných dokladov, ich súlad s

podmienkami zmlúv a ich predkladanie na úhradu investorovi,

-kontrola tých častí diela, ktoré budú v ďalšom postupe zakryté alebo sa stanú neprístupnými, a zapísanie

výsledkov kontroly do stavebného denníka,

-odovzdanie pripravených prác ďalším zhotoviteľom na ich nadväzné činnosti v súlade so zmluvami,

spolupráca s autorizovaným geodetom investora pri dohľade nad dodržiavaním priestorového umiestnenia

objektov,

-spolupráca so spracovateľom projektu pre Stavebný zámer a Projektu stavby (bývalým generálnym projektantom)

vykonávajúcim odborný autorský dohľad pri zabezpečovaní súladu realizovaných dodávok a prác s projektom,

-spolupráca so spracovateľom projektu pre rozhodnutie o Stavebnom zámere a overenie Projektu stavby (bývalým generálnym projektantom) a so zhotoviteľmi pri vykonávaní alebo navrhovaní opatrení na odstránenie prípadných chýb projektu,

-spolupráca s odborným autorským dohľadom pri vykonávaní prípadných úprav dokumentácie potrebnej na zabezpečenie koordinácie bezpečnosti,

-spolupráca s koordinátorom bezpečnosti,

-organizovanie a vedenie operatívnych porád vedenia stavby a vyhotovovanie zápisov z týchto porád,

-organizovanie a vedenie kontrolných porád zástupcov štatutárnych orgánov, ak si investor nevyhradil právo viesť

tieto porady, a vyhotovovanie zápisov, sledovanie, či zhotovitelia vykonávajú predpísané a dohodnuté skúšky

materiálov, konštrukcií a prác a kontrolu ich výsledkov,

-vyžadovanie dokladov o preukázaní zhody výrobkov pre stavbu,

-sledovanie vedenia stavebných denníkov v súlade s podmienkami zmlúv,

-uplatňovanie námetov, smerujúcich k zhospodárneniu budúcej prevádzky (užívania) dokončenej stavby,

-hlásenie archeologických nálezov,

-spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri

ohrození stavby živelnými udalosťami,

-kontrola postupu prác podľa časového plánu stavby a zmlúv a upozornenie zhotoviteľov na nedodržanie termínov,

vrátane prípravy podkladov pre uplatňovanie majetkových sankcií,

-kontrola riadneho uskladnenia materiálov, strojov, zariadení a konštrukcií na stavenisku

-v priebehu výstavby príprava podkladov pre záverečné hodnotenie stavby,

-príprava podkladov pre odovzdanie a prevzatie stavby, alebo jej častí a účasť konaní o odovzdaní a prevzatí,

-kontrola dokladov, ktoré doloží zhotoviteľ stavby

-kontrola odstraňovania vád a nedorobkov zistených pri preberaní v dohodnutých termínoch,

-účasť na kolaudačnom konaní,

-kontrola vypratania staveniska zhotoviteľom.